
NARVA LINNAVALITSUS

PROTOKOLLILINE OTSUS

Narva






            
 _____. 06. 2007.a  nr __   _ 

Narvas Peetri plats 1 hoones asuvate

1. korruse ruumide kasutusse andmine

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist Narvas Peetri plats 1 hoones asuvate 1. korruse ruumide kasutusse andmiseks vastavalt lisatud Narva Linnavolikogu otsuse eelnõule. 
2. Volitada Narva Linnavalitsuse Linnavara- ja Majandusameti Kommunaalmajandusosakonna juhataja direktori ülesannetes hr Arkadi Nikolajev antud küsimuses ette kandma Narva Linnavolikogu istungil.

___________.2007.a nr _    __ 

Narvas Peetri plats 1 hoones asuvate

1. korruse ruumide kasutusse andmine

1. ASJAOLUD JA MENETLUSE KÄIK

Linnavalitsusele laekus avaldus Osaühingult Itallex Kaubandus, registrikood 10622599, juhatuse liige Aleksandr Avakov, milles palutakse kasutusse anda Narvas Peetri plats 1 hoones asuvad       1.korruse ruumid nr 8-12a, moerõivaste kaupluse avamiseks.
                         Ruumide üldpind

     115,9 m2    



 Arvestuslik üüritasu

13 768,90 krooni kuus

Avaldaja tagab linnavara remondi teostamise suuruses ligi 400,0 tuhat krooni ning taotleb ruumide kasutusse andmist tähtajaga 15 aastat. 
Kauplusesse mugavamaks sisenemiseks palub OÜ Itallex Kaubandus lubada ehitada eraldi sissekäik Peetri platsi poolt ja garanteerib, et tööd teostatakse Narva Linnavalitsuse ettekirjutuste ja nõuete kohaselt.
Narva Linnavalitsuse 01.11.2006 korralduse nr 1377-k alusel kuulutas Linnavara- ja Majandusamet kahel korral (30.11.2006 ja 14.02.2007) välja avalikud suulised enampakkumised antud ruumide üürile andmiseks. Kuulutustes märgitud tähtajaks  enampakkumisel osalemiseks avaldusi ei laekunud.

Raamatupidamise andmetel on Narvas Peetri plats 1 hoone kasuliku pinna 1 m2 maksumus võrdne 2 738,48 krooniga, sellest lähtuvalt on 115,9 m2 suuruse pinna bilansiline maksumus    317 390 krooni. Linnavara kasutuse andmise korra punktide 5.1, 5.1.1 kohaselt võtab otsuse linnavara kasutusse andmise kohta vastu Linnavolikogu juhul, kui linnavara bilansiline maksumus on 250 000 krooni või enam. 

Osaühingu Itallex Kaubandus avaldust arutati Narva Linnavalitsuse linnavarakomisjoni istungil 07.06.2007. a (protokoll nr 7) ning otsustati:
1. Anda Osaühingule Itallex Kaubandus, registrikood 10622599, avalikku enampakkumist korraldamata kasutusse Narvas Peetri plats tn 1 hoones asuvad 1. korruse ruumid nr 8-12a  üldpindalaga 115,9 m² tähtajaga 15 aastat moerõivaste kaupluse avamiseks tingimusel, et kauplusesse tehakse eraldi sissekäik. 
2. Linnavara- ja Majandusametil esitada punktis 1 nimetatud otsus Narva Linnavalitsuse istungile protokollilise otsuse vastuvõtmiseks.

2. ÕIGUSLIKUD JÄRELDUSED

Vastavalt “Linnavara kasutuse andmise korra” punktidele 5.1, 5.1.1 “Otsuse linnavara kasutusse andmise kohta võtab vastu Linnavolikogu juhul, kui linnavara bilansiline maksumus on 250 000 krooni või enam”.

Vastavalt sama korra punktidele 46, 46.3 „Avaliku enampakkumiseta või eelläbirääkimisteta pakkumiseta võib anda kasutusse linnavar mille kasutusse andmiseks on juba viidud läbi avalik enampakkumine või eelläbirääkimistega pakkumine, kuid see ei andnud soovitud tulemusi”.

3. OTSUS
Anda Osaühingule Itallex Kaubandus, registrikood 10622599, avalikku enampakkumist korraldamata kasutusse Narvas Peetri plats tn 1 hoones asuvad 1. korruse ruumid nr 8-12a  üldpindalaga 115,9 m² tähtajaga 15 aastat moerõivaste kaupluse avamiseks tingimusel, et kauplusesse tehakse eraldi sissekäik.
4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.
4.2. Narva Linnavalitsuse Linnavara- ja Majandusametil teha otsus teatavaks                                 Osaühingule Itallex Kaubandus.
4.3. Otsus jõustub seadusega sätestatud korras.

Mihhail Stalnuhhin
Narva Linnavolikogu esimees

